  Виталий Пронин В. Путин А. Загитоваез пусйиз Эшъяськон орденэнТолон Россилэн Президентэз Владимир Путин Кремльын пумиськылӥз Олимпийской шудонъёсын медальёс утэм спортсменъёсын. 45 мурт Президент киысь кун наградаос басьтӥз. Данъям адямиос пӧлын вал Ижысь фигуристка Алина Загитова но. Алина вормонъёсыныз кык пол шумпоттӥз: нырысь огъя командаын азьвесь медаль утэменыз, бӧрысь нимаз вожвылъяськонъёсын зарнияськеменыз. В. Путин вань спортсменъёслы тау кариз, но нимысьтызы пусйиз зарни но азвесь медальёс басьтэм фигуристкаосты Алина Загитоваез но Евгения Медведеваез. - Алина но Женя, Россиысь висисьёсты шумпоттэм сяна, быдэс дуннеез быгатонлыкъёсынызы паймытӥзы. Соос мукет спортсменъёслэсь трослы вылӥын вал, - пусйиз В. Путин. Кыксэ ик нылашъёсты Президент Эшъяськон орденэн данъяз. Та сяна, медальёс утэм ваньмыз спортсменъёс Россилэн Правительствоезлэн Тӧроез Дмитрий Медведев киысь ӵыж-выль машинаослэсь усьтонъёссэс басьтӥзы. Алина Загитоваез вормонэныз ӟечкылаз Удмуртилэн Тӧроез Александр Бречалов но. Ангелина Снигирёва Фото басьтэмын kremlin.ru  